The Power of Good-Bye

"The Power of Good-Bye" (בעברית: "כּוֹחָהּ שֶׁל הַפְּרֵדָה") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998).<ref></ref> הוא נכתב על ידי מדונה וריק נואלס, והופק על ידי הזמרת ביחד עם ויליאם אורביט ופטריק לאונרד. השיר הופץ כסינגל הרביעי מתוך האלבום ב-22 בספטמבר 1998, בהוצאת חברות התקליטים האחים וורנר ומאבריק רקורדס.<ref></ref> הוא הופץ בנוסף כסינגל איי-סייד כפול בממלכה המאוחדת בצירוף השיר "Little Star". מילות השיר עוסקות בכמה חופשית ומעצימה יכולה להיות התחושה שבפרידה או סיום של מערכת יחסים. הבלדה האלקטרונית המלנכולית הזו, כוללת שימוש בגיטרות אקוסטיות וכלי מיתר בעיבודו של קרייג ארמסטרונג.<ref></ref>

"The Power of Good-Bye" זכה לשבחים ממבקרי מוזיקה ברחבי העולם, שהגדירו אותו כאחד מהשירים הטובים ביותר ב-Ray of Light; הם ציינו לשבח את המנגינה והאווירה האלקטרונית שלו, כמו גם את שירתה של מדונה שהושוותה ל-"Frozen" (1998).<ref name=":5" /> השיר זכה להצלחה מסחרית ברחבי אירופה, ודורג בעשירייה הפותחת במצעדים בלמעלה מתשע מדינות, כולל אוסטריה, גרמניה, הונגריה, איסלנד, ספרד והממלכה המאוחדת, בעוד שבארצות הברית הגיע למקום ה-11, והפך לשירה ה-37 של מדונה שדורג ב-20 העליונים במדינה.<ref name=":1" /> בישראל, הוכתר "The Power of Good-Bye" לשיר ה-15 המצליח ביותר במדינה במצעד השנתי שפורסם על ידי גלגלצ בשנת 1999.<ref name=":8" /> הוא דורג במקום ה-15 במצעד השבועי של גלי צה"ל.

את הווידאו קליפ בעל הגוון הכחול-ירוק של "The Power of Good-Bye" ביים מת'יו רולסטון. הוא צולם במאליבו, קליפורניה, ומככב בו השחקן גוראן וישניץ' בתור מושא אהבתה של מדונה.<ref></ref> היא ביצעה אותו בשידור חי במספר טקסי פרסים ובמהלך הופעות שונות בטלוויזיה, אך מעולם לא כללה אותו ברשימת השירים של אחד מסיבובי ההופעות שלה.<ref></ref>

== רקע והוצאה ==
בין 1996 ליציאתו של Ray of Light ב-22 בפברואר 1998, עברה מדונה מספר "חוויות משנות חיים", ביניהן לידת בתה הבכורה לורדס מריה צ'יקונה ליאון, התעניינותה במיסטיקה מזרחית (תורת הנסתר) ובקבלה (תורת הסוד והמיסטיקה היהודית), וגילום התפקיד הראשי בעיבוד הקולנועי למחזמר "אוויטה" (1996). שנה לאחר מכן, בעקבות קידום הפסקול של הסרט, היא החלה לעבוד על Ray of Light; האלבום שיקף את נקודות המבט המשתנות שלה לגבי החיים. מדונה כתבה שירים עם ויליאם אורביט, פטריק לאונרד וריק נואלס.

באותה העת, כתבה מדונה את "The Power of Good-Bye" ביחד עם נואלס; הוא היה לאחד מתשעת השירים שהם כתבו ל-Ray of Light. נואלס כמה לעבוד עם מדונה, והתפעל מהעבודות הקודמות שלה עם לאונרד, סטיבן בריי וגם עם נייל רוג'רס; הוא היה בניו יורק לרגל טקס פרסי גראמי, ובמהלך מסע קניות בבארניז, פגש אותה. נואלס שיבח את הזמרת על כישורי כתיבת השירים שלה, ולאחר מכן הוזמן ללוס אנג'לס לסדרת מפגשי כתיבה. לדברי לוסי או'בריאן, מחברת הספר, "מדונה: כמו אייקון" , "[נואלס] הופתע מיכולת כתיבת השירים [של מדונה], והודה שהיא עמוקה, פואטית ואינטליגנטית. כשהיא נמצאת בשיא כתיבתה, היא דומה לג'וני מיטשל או פול סיימון". בהמשך לכך, הוא הצהיר שיכולת כתיבת השירים שלה מאופיינת ב"קריאה רעבתנית". שלושה שירים ממפגשיהם נבחרו להיכלל ברשימת הרצועות הסופית, "The Power of Good-Bye", "Little Star" ו-"To Have and Not to Hold".

לאחר ש-"Drowned World/Substitute for Love" הופץ כסינגל השלישי מתוך האלבום ברחבי העולם, "The Power of Good-Bye" נבחר לצאת כסינגל הרביעי מתוך האלבום, כיוון ש"ששדרני רדיו ומעריצים מושבעים [של מדונה] הפעילו לחץ שהדבר ייצא לפועל".<ref></ref> בארצות הברית, הופץ השיר כסינגל השלישי מתוך האלבום, לאחר שנשלח לרדיו להיטים עכשוויים ב-1 בספטמבר 1998, ויצא לרכישה ברשתות הקמעונאות ב-22 בספטמבר 1998, בשני פורמטים.<ref></ref> בממלכה המאוחדת, "The Power of Good-Bye" הופץ כאיי-סייד כפול עם "Little Star" ב-23 בנובמבר 1998.<ref></ref> בשאר רחבי אירופה, נכלל האחרון במהדורות הסינגל כבי-סייד. במהדורות המקסי סינגל האירופאיות, נכללו כמה רמיקסים ניסיוניים שנעשו על ידי לוק סלייטר ורמיקס נוסף של דאלאס אוסטין, שעבד עם מדונה ב-Bedtime Stories (1994). כפי שציין חוסה פ. פרומיס מ-AllMusic, "המיקס של לוק סלייטר הופך את הבלדה להמנון דיפ האוס קצבי וגורם לו להישמע כמו שיר אחר לגמרי". בהמשך, תיאר את המיקס של פאביין כ"מיקס אלקטרוני, שמצליח לשמור על שלמותו של "The Power of Good-Bye" המקורי".<ref name=":6" />

== הקלטה והרכב ==
לאחר שמפגשי כתיבת השירים הסתיימו עם נואלס, מדונה החלה לשתף פעולה עם אורביט ולאונרד בהקלטת שאר רצועות האלבום. עם זאת, מכיוון שלאונרד לא יכול היה להישאר זמן רב באולפן, היא עבדה אך ורק עם אורביט.<ref></ref> בסביבות יוני 1997, נכנסה הזמרת לאולפן לאראבי נורת', יוניברסל סיטי, קליפורניה במטרה להמשיך את תהליך ההקלטה, בליווי אורביט, מהנדס ומפיק מוזיקלי. לדבריו, "רוב הרצועות היו קיימות מראש. לכן, מדונה עבדה על השירה והמילים בבית, או בעת שנסעה במכונית שלה"; עם זאת, הוא לא חש בנוח כאשר זו הייתה נוכחת באולפן וזאת, כיוון שהיא הפעילה עליו לחצים שפגעו בתהליך ההקלטה, עד שהדינמיקה ביניהם הסתדרה. יתר על כן, אופיו הבלתי מאורגן של אורביט כמעט הוביל לפיטוריו כשהגיע לביתה כדי להשמיע את "The Power of Good-Bye" והבין שהוא הביא עימו את קובץ ה-DAT הלא נכון. כתוצאה מכך, אילצה אותו מדונה להישאר באולפן במשך שבוע עד שסיים לערוך את השיר.

את "The Power of Good-Bye" הפיקו מדונה, אורביט ולאונרד, בעוד קרייג ארמסטרונג היה אחראי על עיבוד כלי המיתר. הוא נכתב בסולם פה מינור בקצב מתון של 80 פעימות בדקה; הוא בעל קצב איטי-בינוני ואורכו ארבע דקות ועשר שניות. שירתה של מדונה נעה בין G<sub>3</sub> ל-C<sub>5</sub> והשיר עוקב אחר רצף בסיסי של כמהלך ההרמוני שלו.<ref></ref> מבקרי המוזיקה גרסו שזוהי בלדה מלנכולית אלקטרונית, והעיבוד שלה תואר כ"כזה המעוגן בקצב איטי-בינוני בשילוב כלי מיתר ותזמורת, עם גיטרה אקוסטית".<ref></ref> על המאסטרינג שלו היה אחראי טד ג'נסן.

לדברי ריקי רוקסבי, מחברת הספר, The Complete Guide to the Music of Madonna, "The Power of Good-Bye" מתחיל ברצף ארפג'ו ובעל ארבעה אקורדים. לטענתה, יש בו משפטים מלודיים "קליטים", תוך שימוש בחצוצרה סינת'ית בסוף הפזמון הראשון, כמו גם שימוש בכלי מיתר עליהם היה אחראי ארמסטרונג. השיר כולל קטעים אינסטרומנטליים ארוכים, בדומה לשירים נוספים ב-Ray of Light. בהמשך, הוסיפה שהאקורדים של הגיטרה האקוסטית הכפולה נותנים אווירה "אורגנית" בתחילת הבית השני, תוך שימוש בקודה קצרה.<ref></ref> בשיר ישנם צלילים אלקטרוניים כמו גם צלילי טכנו,<ref name=":5"></ref> שהצליח אורביט ליצור באמצעות סינתיסייזר אנלוגי מדגם Korg MS-20. הוא הסביר כי "[יש] משהו ייחודי בדגם הספציפי [של ה-MS-20] שגורם לצליליו להיות חודרניים ועמוקים. צלילים שיכולים לגרום לכלי המוזיקלי הזה לצעוק".<ref></ref> מוזיקולוגים ומבקרי מוזיקה שונים הגדירו את "The Power of Good-Bye" כשיר מסוגת האלקטרוניקה.<ref name=":5" /><ref name=":6" />

מבחינת המילים, "The Power of Good-Bye" עוסק בכוח המגיע לאחר שחרור מדבר מסוים, והוא תואר ככזה הממשיך את הנושאי של "Frozen" (1998) שכן, שניהם עוסקים בשברון לב, התבוננות ואהבה נכזבת.<ref name=":7"></ref> הדבר מודגש בשורות "לבך לא פתוח אז אני חייבת ללכת" ("Your heart is not open so I must go") וכן, "החופש בא כשאתה לומד לשחרר, הבריאה באה כשאתה לומד לומר לא" ("Freedom comes when you learn to let go, Creation comes when you learn to say no").<ref name=":9" /> הרעיון להשתמש בניתוק כהשראה לשיר נבע מהתעניינותה של מדונה בפילוסופיה בודהיסטית, כמו גם מתרגול יוגה.<ref></ref> נואלס תיאר את מילותיו כ"מדהימות" ושיבח את אופיו הכנה.<ref name=":7" /> הוא תיאר אותו כמעין "מדיטציה" והוסיף שהוא "יפהפה". מבקר המוזיקה האוסטרלית וחברה של מדונה, מולי מלדרום, טען שהשיר עוסק בבעלה לשעבר, שון פן. תוכנו הושווה ליצירות ספרותיות של ויליאם שייקספיר, סילביה פלאת' ואן סקסטון.

== וידאו קליפ ==
את הווידאו קליפ של "The Power of Good-Bye" ביים מת'יו רולסטון בין 8–10 באוגוסט 1998, בבית סילברטופ בלוס אנג'לס, קליפורניה ובחוף מאליבו. על פי תוכנית הטלוויזיה האמריקאית "אנטרטיינמנט טונייט" , הצילומים היו רגשיים עבור מדונה בגלל משמעות השיר של הפרידה ו"סיפור אהבה שהשתבש". היא רצתה להפוך את הסיפור החזותי לדרמטי, ולכן בחרה את רולסטון כבמאי, וביחד הם יצרו את הנרטיב הרגשי של הקליפ. אף על פי שהיא העריכה את חזונו של במאי הקליפ, מדונה בכל זאת רצתה לקחת חלק בתהליך היצירתי של צילומיו. בסצנות שבהן מופיעה מדונה על שפת הים, השתמשו בהליכון.מדונה משחקת [[שחמט בווידאו קליפ של "The Power of Good-Bye". הסצנה נוצרה בהשראת הסרט, "השוד המושלם" (1968).|טקסט=]]את מושא אהבתה של מדונה בקליפ מגלם השחקן הקרואטי, גוראן וישניץ', שנבחר על ידה, לאחר שזו העריכה את כישורי המשחק שלו בסרט "סרייבו" , שיצא שנה קודם לכן. היא כינתה אותו בתור – "הגבר הסקסי ביותר שפעל באותה העת", והסבירה ש"היא חיפשה שחקן שיופיע בקליפ, ופניו נכנסו לה לראש באותם הרגעים".<ref name=":0"></ref> הקליפ שודר לראשונה ב-MTV ב-10 בספטמבר 1998, מספר דקות לפני תחילת המופע השנתי שהתקיים באותה שנה. חברת התקליטים שלה – וורנר מיוזיק גרופ, דאגה לפרסם אותו במהלך קטעי מעבר שהתקיימו בסדרת האימה האמריקאית, "פליסיטי".<ref></ref> את הקליפ צילמו בצבעים קרים במטרה להעצים את הדכדוך והעצב המאפיינים אותו. כמו כן, צולמו סצנות שונות בחוף מאליבו ומאפיין הצבעים בולט גם בהן.<ref name=":0" />

תחילה, ניתן לראות את מדונה ואת וישניץ' משחקים בשחמט, דבר אשר מסמל את תחילת מערכת היחסים ביניהם. באמצע המשחק, מדונה הופכת את שולחן המשחק. היא מעיפה לכל עבר את כלי השחמט, והדבר מסמל את קץ מערכת היחסים. לאחר מכן, היא יוצאת מתוך המבנה בו חל משחק השחמט. בסמוך לכך, ניתן לראותה כשהיא מתהלכת על שפת ים; היא חולפת על פני איש ההולך עם הכלב שלו לאורך החוף. במהלך הקליפ, ישנן סצנות שבהן ניתן לראות את מדונה כשהיא יושבת על שפת הים ושרה את השיר באיטיות. הגוונים שבהם צילמו את אותו נוטים לגוון הכחול-ירוק ("צבעים קרים"). סצנת השחמט נוצרה בהשראת הסרט משנת 1968, "השוד המושלם" (עם סטיב מקווין ופיי דאנאוויי). הקליפ דורג במקום ה-23 ברשימת – "55 הקליפים הטובים ביותר של מדונה", שנערכה על ידי לואי וירטל מאתר המוזיקה AfterEllen, שאמר שהזמרת נראית – "מדהים להפליא, ואת גרונות הייסורים שלה בקליפ ניתן להרגיש בקלות כצופה".<ref></ref>

הסצנות בהן התהלכה מדונה לבד לאורך שפת הים, היו מחווה לשחקנית ג'ואן קרופורד בסרט, "הומורסקה" (1946).<ref></ref> כריסטופר רוזה מ-VH1 דירג את הקליפ בתור אחד מהקליפים הטובים ביותר שהוציאה מדונה. הוא השווה את האפקטים והצבעים החזותיים לקליפ של שירה "Frozen" (1998), שצולם גם כן באותה הצורה, אך אמר ש"משמעות הקליפ הזה חזקה יותר". רוזה ציין שהסיום בו נראית מדונה כשהיא הולכת לכיוון הים היה מעורפל בכוונה, ואמר ש"היא מטביעה את עצמה בתוך הים וממשיכה הלאה מבן זוגה לשעבר. מה שלא יהיה, אין להכחיש שהקליפ המצוין הזה הוא אחד מהמרגשים ביותר שלה".<ref></ref> בשנת 1999 יצא אלבום הווידאו, The Video Collection 93:99, בו נכלל הקליפ של "The Power of Good-Bye".<ref></ref> 10 שנים לאחר מכן, יצא אלבום הווידאו, Celebration: The Video Collection, בו נכלל הקליפ גם כן.<ref></ref>

== ביקורת ==

סטיבן תומאס ארלוויין מ-AllMusic בחר ב-"The Power of Good-Bye" כאחד מרגעי השיא ב-Ray of Light,<ref></ref> ואילו איימי פטיפר מ-The Quietus כינתה אותו "אחד מהרגעים הטובים ביותר של [הזמרת]".<ref></ref> לארי פליק מבילבורד שיבח את העובדה ש"[מדונה] מתפרקת בצורה מבריקה באמצעות בלדת האהבה, בתוך מסגרת פופ אלקטרונית חדשנית". הוא ציין ש"[אדם] יכול להאזין לשיר הזה תריסר פעמים ועדיין לחוש משהו חדש מהעיבוד המורכב שלו", תוך הדגשת יכולת השירה של מדונה, וכתב שהיא "מלאה בביטחון עצמי המאפשר לה להגיע לטון רחב שמעצים את השיר. זאת, בנוסף לכך שהוא גדוש ברגש ונשמה". ב-Daily Record קבעו שהוא "מבריק". בריאן לארק מ-The Michigan Daily בחר אותו ואת "Frozen" (1998) בתור "שני השירים הטובים ביותר באלבום", וציין ששניהם הוכיחו ש"[מדונה] עדיין אוהבת ללכת לפי התלם". בהמשך חיזק את טענתה שמדובר ב"אלבום טכנו שאינו מתיימר להיות [עוד] סדרת מצבי רוח".<ref name=":9"></ref> גרג קוט משיקגו טריביון חש ש"הסחיפה המלהיבה של מוכיחה שמדונה הצליחה היכן שכל חבריה לפופ נכשלו: הצלחתה התבטאה הן בדיסקו והן בפופ".<ref></ref> אלן מץ וקרול בנסון כותבי הספר, The Madonna Companion, קבעו שהשיר יחד עם "Frozen" ו-"To Have and Not to Hold", מהווים "טרילוגיית חלומות" במהלכה מדונה עושה מונולוג עם עצמה, ומדברת על אלוהות.

רייצ'ל ברודסקי מ-Spin ציינה ש-"The Power of Good-Bye" ו-"Frozen" הצליחו "להבליט ולהחזיר את תרבות הדאנס שפעם נדחקה למסיבות מרתף בלתי חוקיות".<ref></ref> אליזה גרדנר מלוס אנג'לס טיימס חשה ש"הכישרון המתמשך של מדונה לשלב טקסטורות מודרניות ואקזוטיות במנגינות פופ כאלה, ניכר ברצועות דאנס בעלות נטייה אוונגנית כמו "Nothing Really Matters" ו-"The Power of Good-Bye" גם כן".<ref></ref> שרלוט רובינסון מ-PopMatters שיבחה את העובדה שמדונה כללה את השיר ב-GHV2 (2001). בנוסף, שיבחה אותה על כך שהיא מייצגת "עדות ליכולת [של המפיק] להשתמש בגאדג'טים ובכלי נגינה אלקטרוניים לא כדי להרחיק את המאזינים, אלא למשוך אותם פנימה".<ref></ref> סאל צ'ינקוומני מ-Slant Magazine העניק ציון של לשיר על הלחנתו, וכתב שהוא "נבנה כמו הבלדה העכשווית הממוצעת, עם מספיק כלי נגינה אלקטרוניים שגורמים לו להישמע עצבני". בהמשך לכך, הוסיף ש-"The Power of Good-Bye" פורץ דרך בתחום המוזיקה האלקטרונית.<ref></ref> בעת שדירגה את שיריה של מדונה לכבוד יום הולדתה ה-60, ג'וד רוג'רס מגרדיאן דירגה אותו במקום ה-29, וכינתה אותו כאחת מהבלדות החזקות ביותר ב-Ray of Light.<ref></ref> באופן דומה, צ'אק ארנולד מאנטרטיינמנט ויקלי הכתיר את "The Power of Good-Bye" כשיר ה-41 הטוב ביותר שלה.<ref></ref> ריצ'רד לאבו ממדיום טען שמדובר ב"אחד מהשירים הלא מוערכים בקריירה שלה" והוסיף שהוא "מלנכולי" ו"עמוק".<ref></ref>

== הצלחה מסחרית ==
"The Power of Good-Bye" דורג לראשונה במקום ה-24 במצעד הבילבורד הוט 100 בארצות הברית בשבוע שהסתיים ב-17 באוקטובר 1998, והפך לשירה ה-16 של מדונה שהופיע לראשונה ב-40 העליונים במצעד ולשירה ה-38 שדורג ב-40 העליונים.<ref></ref> הוא הגיע בשיאו למקום ה-11 בשבוע שהסתיים ב-28 בנובמבר 1998.<ref></ref> לפי חוסה פ. פרומיס מ-AllMusic, מה שמנע מהשיר להגיע לעשירייה הפותחת היה העובדה ש"(תקליטור המקסי שלו), למרבה הצער, מעולם לא ראה אור בארצות הברית".<ref name=":6"></ref> "The Power of Good-Bye" שהה בסך הכול 19 שבועות בהוט 100.<ref name=":1"></ref> בקנדה, הופיע לראשונה במקום ה-87 ב-RPM;<ref name=":1" /> הוא הגיע בשיאו למקום ה-16 במצעד לאחר 10 שבועות מצאתו.<ref></ref>

בממלכה המאוחדת, זכה השיר להצלחה גדולה יותר מזו בארצות הברית. האיי-סייד (ביחד עם "Little Star") הופיע לראשונה במקום השישי במצעד הסינגלים הבריטי, ושהה בו בסך הכול 11 שבועות; הוא נמכר בלמעלה מ-175,095 עותקים נכון לאוגוסט 2008, לפי חברת המצעדים הרשמית (OCC).<ref></ref> הוא הפך לשירה ה-36 הנמכר ביותר של מדונה במדינה ובמאי 2018 קיבל את תואר הכסף על ידי איגוד תעשיית ההקלטות הבריטי (BPI).<ref></ref><ref></ref> גרסת התקליטור של השיר התפרסמה בנפרד, והופיעה לראשונה במקום ה-91 במצעד של המדינה. "The Power of Good-Bye" הגיע בשיאו למקום ה-39 במצעד הדאנס הבריטי בזכות רמיקסים שונים שהופצו בסמוך לצאתו.<ref></ref>

במדינות כמו אוסטריה, פינלנד, גרמניה, הולנד, סקוטלנד, ספרד ושווייץ הצליח "The Power of Good-Bye" להגיע לעשירייה הפותחת. מיקומי השיא הגבוהים שלו אפשרו לו להופיע במקום השני באירופה הוט 100, מאחורי "Believe" (1998) של הזמרת שר.<ref></ref> בנוסף לכך, הוא קיבל את תוארי הזהב באוסטריה, גרמניה ושוודיה.<ref name=":2" /><ref name=":3" /><ref name=":4" /> בספרד, "The Power of Good-Bye" היה הסינגל היחיד מ-Ray of Light שלא הגיע למקום הראשון. באוסטרליה, היה לסינגל הראשון שלה מאז "Love Don't Live Here Anymore" (1996) שלא דורג ב-20 העליונים במצעד הסינגלים האוסטרלי. עם זאת, זכה להצלחה רבה באיסלנד ודורג בשיאו במקום השני במצעד של המדינה.<ref></ref>

=== בישראל ===
"The Power of Good-Bye" זכה להצלחה רבה בישראל כאשר יצא. הוא נוגן בתחנות הרדיו לעיתים קרובות, ודורג במקום ה-15 באחד המצעדים השבועיים של גלי צה"ל. מיקום השיא שלו במצעד לא תועד, אך במצעד הפזמונים הבין-לאומי השנתי של גלגלצ דורג במקום ה-15, בעוד ש-"Beautiful Stranger" דורג במקום ה-11.<ref name=":8"></ref> בשנת 2018 זכה השיר להצלחה מחודשת, כאשר הושמע בפרק ההדחה של "האח הגדול".

== הופעות חיות ==
מדונה ביצעה את "The Power of Good-Bye" לראשונה ב-23 באוקטובר 1998, במהלך טקס פרסי האופנה של VH1 ו-Vogue, כשהיא והרקדנים שלצידה היו לבושים בבגדים שחורים העשויים מעור, בליווי "ילדי אופוס 118" מבית הספר לאמנויות בהארלם .<ref></ref><ref></ref> ב-12 בנובמבר באותה השנה, ביצעה אותו בטקס פרסי המוזיקה של MTV אירופה 1998, שאירע באסאגו, איטליה, כשהיא לבושה בבגדים שחורים גם כן. ג'ון דינגוול מ-Daily Record ציין ש"מדונה נראתה לחוצה ועצבנית יתר על המידה בעת שביצעה את השיר".<ref></ref> "The Power of Good-Bye" היה לאחד מהשירים היחידים אותם ביצעה מדונה בתוכנית Top of the Pops של BBC ששודרה לאחר שבעה ימים לאחר מכן.<ref></ref>

ב-23 בנובמבר 1998, הופיעה מדונה בתוכנית הספרדית, RTVE, שם ביצעה את "The Power of Good-Bye" ביחד עם הסינגל הקודם מתוך האלבום, "Drowned World/Substitute for Love".<ref></ref>

== רשימת השמעה ==

== קרדיטים ==
הקרדיטים מותאמים מהערות האלבום של Ray of Light.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref name=":4"></ref>
|זהב
|25,000
|-
!גרמניה (BVMI)<ref name=":3"></ref>
|זהב
|250,000
|-
!הממלכה המאוחדת (BPI)<ref></ref>
|כסף
|200,000<small></small>
|-
!צרפת (SNEP)<ref></ref>
|
|77,000
|-
!שוודיה (GLF)<ref name=":2"></ref>
|זהב
|15,000
|-
! colspan="3" |סיכום
|-
!בכל העולם
|
|1,540,000<ref></ref>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
|22 בספטמבר 1998
| rowspan="2" |תקליט 7 אינץ' • תקליט 12 אינץ'
| rowspan="3" |האחים וורנר • מאבריק
|style="text-align:center;"|<ref></ref>
|-
!אירופה
|16 בנובמבר 1998
|style="text-align:center;"|<ref></ref>
|-
!יפן
|26 בנובמבר 1998
|מקסי סינגל • קלטת שמע
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי ריק נואלס
קטגוריה:שירים שהופקו על ידי ויליאם אורביט
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:וידאו קליפים שבוימו על ידי מת'יו רולסטון
קטגוריה:שירים על דכדוך
קטגוריה:שירים על כאב לב
קטגוריה:שירים על פרידה
קטגוריה:בלדות משנות ה-1990
קטגוריה:שירים אלקטרוניים אמריקאיים
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס